cyanic-selkie/wikianc huggingface dataset:
ন্যাশনাল মুভি অ্যাওয়ার্ড
ন্যাশনাল মুভি অ্যাওয়ার্ড (ইংরেজিতে: National Movie Award) একটি ব্রিটিশ চলচ্চিত্র পুরস্কার যা আইটিভি কর্তৃক প্রতিষ্ঠিত। ন্যাশনাল টেলিভিশন অ্যাওয়ার্ড-এর সাফল্যের পরে এই পুরস্কারের প্রচলন শুরু হয়। এই পুরস্কার বিতরণ অনুষ্ঠান লন্ডনের রয়াল ফেস্টিভ্যাল হলে অনুষ্ঠিত হয়। দ্বিতীয়বারের মত এই অনুষ্ঠান ২০০৮ এর ৮ সেপ্টেম্বরে অনুষ্ঠিত হয় এবং এতে উপস্থাপক ছিলেন জেমস নেসবিট। তৃতীয় পুরস্কার বিতরণী অনুষ্ঠান ২০১০ এর ২৬ মে মাসে অনুষ্ঠিত হয় এবং এখানেও জেমস নেসবিট উপস্থাপনা করেন।
ভীমখালী ইউনিয়ন
ভীমখালী ইউনিয়ন বাংলাদেশের সিলেট বিভাগের সুনামগঞ্জ জেলার জামালগঞ্জ উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
সংস্পর্শ-পরবর্তী প্রতিরোধমূলক চিকিৎসা
সংস্পর্শ-পরবর্তী প্রতিরোধমূলক চিকিৎসা বলতে কোনও ক্ষতিকর পদার্থ বা রোগজীবাণুর সংস্পর্শে আসার পরে সেটি যেন দেহে কোনও ক্ষতি বা সংক্রমণের সৃষ্টি করতে না পারে, সে উদ্দেশ্যে প্রদত্ত এক ধরনের প্রতিরোধমূলক চিকিৎসাকে বোঝায়। একে ইংরেজি পরিভাষায় "পোস্ট-এক্সপোজার প্রোফাইল্যাক্সিস" (Post-exposure prophylaxis) বা "পোস্ট-এক্সপোজার প্রিভেনশন" (Post-exposure prevention) বলে।
এই চিকিৎসাটি মূলত এইচআইভি ভাইরাসের সংক্রমণের আলোচনায় বহুল ব্যবহৃত হয়। তবে জলাতংক, ধনুষ্টংকার, যকৃৎপ্রদাহ (হেপাটাইটিস), লাইম রোগ, ইত্যাদি মারাত্মক রোগের জন্যও এই চিকিৎসা প্রয়োগ করা হয়। যেমন এইচআইভি ভাইরাসের সংস্পর্শে আসার ৭২ ঘণ্টার মধ্যে এই চিকিৎসা প্রদান করলে ঐ ভাইরাস দ্বারা সংক্রমিত হবার ঝুঁকি ৮০% হ্রাস পায়, কিন্তু তিন দিন পরে শুরু করলে এর কোনও কার্যকারিতা থাকে না।
জলাতংক
কোনও সন্দেহপ্রবণ জলাতংকগ্রস্ত পশুর কামড় খাবার পরে মানবদেহে জলাতঙ্কের আবির্ভাব প্রতিরোধের জন্য প্রায়শই কার্যকরভাবে সংস্পর্শ-পরবর্তী প্রতিরোধমূলক চিকিৎসা প্রদান করা হয়। যেহেতু জলাতংক জীবাণুর শনাক্ত করার উপকরণ লভ্য নয়, তাই এই ঘাতক রোগটির জন্য সাথে সাথে প্রতিরোধমূলক চিকিৎসা প্রদান করতে হয়। এই চিকিৎসাতে ধারাবাহিকভাবে জলাতংক টিকা ও ইমিউনোগ্লোবুলিন (প্রতিরক্ষিকা বা অ্যান্টিবডি) সূচিপ্রয়োগ করা হয়। জলাতংক জীবাণুর সম্ভাব্য সংস্পর্শে আসা মানুষ ও পশু উভয়কেই জলাতংক টিকা দেয়া হয়।
ডিজিটাল বাংলাদেশ পুরস্কার
তথ্য ও যোগাযোগ প্রযুক্তি খাতে বিশেষ অবদান রাখার জন্য ব্যক্তি, দল ও প্রতিষ্ঠানকে তথ্য ও যোগাযোগ প্রযুক্তি অধিদপ্তর কর্তৃক  অনুপ্রেরণা, উৎসাহ ও উদ্দীপনা যোগানো এবং স্বীকৃতি প্রদানের জন্য ডিজিটাল বাংলাদেশ পুরস্কার-এ ভূষিত করা হয়।
মোহাম্মদ মুহিবুর রহমান
'''মো. মুহিবুর রহমান''' (১৯৩২-২০০২): তিনি একজন বাংলাদেশী রাজনীতিবিদ। ১৯৬২ সালে পাকিস্তান জাতীয় পরিষদ নির্বাচনে কনভেনশন মুসলিম লীগ থেকে সিলেট-৬ আসনে সদস্য (এম.এন.এ.) নির্বাচিত হন।
শৈশব ও পড়ালেখা
মো. মুহিবুর রহমান মৌলভীবাজার জেলার কমলগঞ্জ উপজেলার বাদে সোনাপুর অঞ্চলে ১৯৩২ সালে মুসলিম পরিবারে জন্মগ্রহণ করেন। তাঁর পিতা আলহাজ্ব মো. কেরামত আলী এবং মাতা মোছাঃ জুলেখা বেগম। সাত ভাই-বোনদের মধ্যে তিনি বড়। তাঁর ডাকনাম চেরাগ আলী।
মো. মুহিবুর রহমান বাল্যকালে গ্রামের পাঠশালা বিদ্যালয় থেকে শিক্ষাজীবন শুরু করেন, অত্র প্রতিষ্ঠান থেকে প্রাথমিক পর্যায় শেষ করে মৌলভীবাজার সরকারি উচ্চ বিদ্যালয়ে ভর্তি হন এবং এসএসসি পর্যন্ত পড়ালেখা করে প্রাতিষ্ঠানিক শিক্ষাজীবনের ইতি টানেন। এছাড়াও তিনি স্থানীয় মক্তবে আরবী, ফারসী ও উর্দু শিক্ষাগ্রহণ করেন।
ব্যবসা
তিনি আলহাজ্ব মো. কেরামত আলীর বড় ছেলে হওয়ার সুবাদে তাদের বিশাল সম্পত্তি দেখাশুনা করতেন । তিনি কেরামতনগর ইন্ডাস্ট্রিজ কর্পোরেশন (কে.আই.সি.) নামক ব্যবসা প্রতিষ্ঠান সফলভাবে পরিচালনা করতেন । আর ঐ ব্যবসা প্রতিষ্ঠান থেকে পাট, চা ,ইট, বাঁশ,গাছ , টিনের সামগ্রী,প্লাস্টিকের সামগ্রীসহ অনেক ব্যবসা সামগ্রী দেশ-বিদেশে সরবরাহ করা হতো । তিনি ব্যবসাক্ষেত্রে সফলতা অর্জন করার মাধ্যমে অল্প বয়সে একজন সফল ব্যবসায়ী হিসেবে আত্নপ্রকাশ করেন ।
রাজনৈতিক জীবন
ফিল্ড মার্শাল আইয়ুব খান ক্ষমতা দখলের পর পঞ্চায়েত পদ্ধতি বাতিল করে 'মৌলিক গণতন্ত্র নীতি'র মাধ্যমে স্থানীয় ইউনিয়ন পরিষদ গঠন করেন এবং ইউনিয়ন পরিষদের নির্বাচিত প্রতিনিধিদের ভোটে জাতীয় পর্যায়ে প্রতিনিধি নির্বাচনের পদ্ধতি চালু করেন । মোঃ মুহিবুর রহমান প্রেসিডেন্ট আইয়ুব খান গঠিত কনভেনশন মুসলিমলীগ এর সমর্থন নিয়ে ১৯৬০ সালে অনুষ্ঠিত ইউপি নির্বাচনে অংশগ্রহণ করে কমলগঞ্জ সদর ইউনিয়ন পরিষদের চেয়ারম্যান নির্বাচিত হন । পরবর্তীতে ১৯৬২ সালে অনুষ্ঠিত পাকিস্তান জাতীয় পরিষদ ( এমএনএ) নির্বাচনে সিলেট ৬ আসনে উক্ত দল থেকে মনোনয়ন নিয়ে হাড্ডাহাড্ডি লড়াই করে এমএনএ নির্বাচিত হন।   তখন তাঁর সাথে প্রতিদ্বন্দ্বিতা করেন প্রাক্তন মূখ্যমন্ত্রী নুরুল আমিন এর জামাতা ব্যারিস্টার আহমেদুর রহমান । ১৯৭০ সালে অনুষ্ঠিত এমপিএ নির্বাচনে পুনরায় মুসলিমলীগের মনোনয়ন নিয়ে কমলগঞ্জ-শ্রীমঙ্গল এ প্রার্থী হন । উক্ত নির্বাচনে পরাজিত হন । দেশ স্বাধীনের পর রাষ্ট্রপতি জিয়াউর রহমান কর্তৃক গঠিত বাংলাদেশ জাতীয়তাবাদী দল থেকে একাধিকবার মনোনয়ন নিয়ে মৌলভীবাজার-৪ (কমলগঞ্জ-শ্রীমঙ্গল) আসনে সংসদ সদস্য পদপ্রার্থী হন । কিন্তু চা শ্রমিক ও সংখ্যালঘু অধ্যুষিত এ আসনে পরাজিত হন । ১৯৯৯ সালে কমলগঞ্জ পৌরসভা প্রতিষ্ঠার পর পৌরসভা নির্বাচনে বিপুল ভোটে চেয়ারম্যান নির্বাচিত হন । উল্লেখ্য যে, তিনি কমলগঞ্জ সদর ইউনিয়ন পরিষদের প্রতিষ্ঠালগ্ন থেকে মোট ৩০ বছর পর্যায়ক্রমে চেয়ারম্যান এবং কমলগঞ্জ উপজেলা পরিষদের চেয়ারম্যান   হিসেবে দায়িত্ব পালন করেন ।
উল্লেখযোগ্য কর্মকাণ্ড
এছাড়াও মো. মুহিবুর রহমান বহু স্কুল-কলেজ, মাদ্রাসা ,মক্তব, মসজিদ, মন্দির ইত্যাদির পাশাপাশি গরীব-দুঃখী মেহনতি মানুষের নীরবে দান করেন ।
পারিবারিক জীবন
নুর-ই বেগমের সাথে বিবাহ বন্ধনে আবদ্ধ হন। তাঁদের ২ ছেলে ও ১মেয়ে।
মৃত্যু
২০০২ সালের ২৮ ডিসেম্বর মৃত্যু বরণ করলে সফাত আলী মাদ্রাসার ভিতর অবস্থিত হিফজখানার পাশে সমাহিত করা হয়।
সিলভিয়া মন্তেফস্কি
সিলভিয়া মন্টেফোসচি (১২ জুন ১৯২৬ - ১৬ মার্চ ২০১১) একজন ইতালিয়ান মনোবিজ্ঞানী। মন্টেফোসচি জন্ম গ্রহণ করেন রোমে। তিনি চিকিৎসা এবং জীববিজ্ঞানের শাখায় ডিগ্রি নেওয়ার পরে মনোবিজ্ঞান অধ্যয়ন শুরু করেছিলেন। তিনি আর্নস্ট বার্নহার্ডের ছাত্র ছিলেন। তিনি বিশিষ্ট ছিলেন Jungian thought দ্বান্দ্বিক কী ব্যাখ্যা করার জন্য।
কর্মজীবন
তিনি চিকিৎসক ছিলেন এবং মনোবিজ্ঞানের বিতর্কমূলক দৃষ্টি নিয়ে বিশ্লেষণ করেছেন। তার তাত্ত্বিক বিশ্লেষন ছিলো, আত্ম-চেতনা প্রক্রিয়া হিসাবে মানুষের জ্ঞানীয় অভিজ্ঞতাকে সর্বজনীন অর্থ এবং সত্তাতে বিবর্তন করো। ১৯৭৭ সালের পরে, তিনি সিগমুন্ড ফ্রয়েড থেকে কার্ল জং পর্যন্ত মনোবিশ্লেষকদের ইতিহাস ও গবেষণাকে একীভূত করে পাঠ করেন। সেই পাঠ্যের আন্তঃসংযোগের বিষয়গুলিতে মনোনিবেশ করা শুরু করেছিলেন এবং আজ অবধি একই মনোবিশ্লেষকগণ এবং এর ইতিহাসে "পৃথকীকরণের মূলনীতি" (principle of individuation) প্রয়োগ করেছেন।
বইসমূহ
তিনি যে বইগুলি লিখেছেন সেগুলো বাস্তবত জ্ঞানের একটি মৌলিক কাজ, যার দ্বারা মনোবিশ্লেষণকে জানা যায়:
রহস্য চলচ্চিত্র
থাম্ব|ছবিটিতে গোয়েন্দা সংস্থার প্রতিনিধির পারিবারিক ও সামাজিক ভূমিকার প্রতিচ্ছবি রূপায়িত হয়েছে। একটি রহস্য চলচ্চিত্র হচ্ছে চলচ্চিত্রের একটি ঘরানা যা কোনও সমস্যার সমাধান বা অপরাধের সমাধানের ঘটনা নিয়ে আবর্তিত হয়। এটি গোয়েন্দা, বেসরকারী তদন্তকারী বা অপেশাদার গোয়েন্দার সাথে জড়িত ইস্যুগুলির রহস্যজনক পরিস্থিতিতে সমাধানের সূত্র, তদন্ত এবং চালাক সিদ্ধান্তগ্রহণের মাধ্যমে সমাধানের প্রচেষ্টাগুলিতে আলোকপাত করে।
এই প্লটটি প্রায়শই ডিটেকটিভ ক্ষমতা, দক্ষতা, আত্মবিশ্বাস বা গোয়েন্দার অধ্যবসায়কে কেন্দ্র করে কারণ তারা সূত্র বা পরিস্থিতি একসাথে জোড়া দিয়ে প্রমাণ অনুসন্ধান, সাক্ষী জিজ্ঞাসাবাদ এবং কোনও অপরাধীকে সন্ধানের মাধ্যমে অপরাধ বা পরিস্থিতি উদ্ঘাটন করার চেষ্টা করে।
এই ঘরানাটির সীমা গোড়ার দিকের রহস্যের গল্প, কাল্পনিক বা সাহিত্যিক গোয়েন্দা গল্প থেকে শুরু করে ক্লাসিক হিচককিয়ান সাসপেন্স-থ্রিলার থেকে শুরু করে ক্লাসিক প্রাইভেট গোয়েন্দা চলচ্চিত্র পর্যন্ত। সম্পর্কিত একটি চলচ্চিত্র ঘরানা হল গুপ্তচর চলচ্চিত্র।
সংজ্ঞা ও বৈশিষ্ট্য
রহস্য চলচ্চিত্রগুলি মূলত কোনও অপরাধ বা ধাঁধা সমাধানে দৃষ্টি আরোপ করে। রহস্যটি সাধারণত একটি হত্যাকাণ্ডের চারদিকে আবর্তিত হয় যা পরে অবশ্যই পুলিশ, প্রাইভেট গোয়েন্দা বা অপেশাদার অনুসন্ধানকারী দ্বারা সমাধান করা হয়। দর্শকদের কাছে সম্ভাব্য সন্দেহভাজনদের ধারাবাহিকভাবে উপস্থাপন করা হয়, যাদের মধ্যে কিছু হচ্ছে "রেড হেরিংস" – সেসব ব্যক্তি যারা অপরাধটি করার উদ্দেশ্য নিয়েছিল কিন্তু বাস্তবে তা করেনি – এবং তদন্তকারী সহ ধাঁধাটি সমাধান করার চেষ্টা দেখানো হয় দর্শকদের। অনেক সময় দর্শকদের মূল চরিত্রের কাছে উপলভ্য নয় এমন তথ্য উপস্থিত করা হয়। কেন্দ্রীয় চরিত্রটি সাধারণত অমীমাংসিত অপরাধ অনুসন্ধান করে, অপরাধীকে প্রকাশ করে এবং দুর্বৃত্তি প্রভাবগুলি শেষ করে দেয়।
সফল রহস্য চলচ্চিত্র দুটি গল্পের ধরনের একটিকে মেনে চলে, যেটি খোলা এবং বন্ধ হিসাবে পরিচিত। বন্ধ(বা হুডুনিট) রহস্য গল্পটির শেষ পর্যায় না হওয়া অবধি অপরাধীর পরিচয় গোপন করে, সন্দেহভাজনকে গ্রেপ্তারের সময় সাসপেন্সের একটি উপাদান যুক্ত করে, কারণ শ্রোতা কখনই নিশ্চিত নয় যে এটি কে। বিপরীতে খোলা রহস্যে গল্পটির শীর্ষে বা প্রারম্ভে অপরাধীর পরিচয় প্রকাশ করা হয়, "নিখুঁত অপরাধ" প্রদর্শন করা হয় এতে দর্শকরা তখন গল্পের অপরাধীকে চিনতে পারে।
রহস্য উপন্যাসগুলি চলচ্চিত্রে রুপান্তর করার জন্য একটি ভাল মাধ্যম হিসাবে প্রমাণিত হয়েছে। গোয়েন্দারা প্রায়শই একটি শক্তিশালী নেতৃস্থানীয় চরিত্র গঠন করে এবং প্লটগুলিতে নাটক, সাসপেন্স, চরিত্রের বিকাশ, অনিশ্চয়তা এবং আশ্চর্য মোচড়ের উপাদান অন্তর্ভুক্ত থাকতে পারে। রহস্য কাহিনীর ঘটনাস্থলগুলি প্রায়শই গতানুগতিক ধরনের হয়। সফল রহস্য লেখকরা সিকুয়ালের জন্য সমৃদ্ধ উপাদান সরবরাহ করে একই গোয়েন্দা চরিত্রের উপর ভিত্তি করে একাধিক বই প্রকাশ করতে পারে।
কমপক্ষে ১৯৮০ এর দশক অবধি, রহস্যময় চলচ্চিত্রে নারীরা প্রায়শই দ্বৈত ভূমিকা পালন করেছিল, গোয়েন্দাদের সাথে তাদের একটি সম্পর্ক থাকতো এবং প্রায়শই মহিলারা বিপদের সম্মুখীন হতো এমন ভূমিকা পালন করতো। এই চলচ্চিত্রগুলির নারী চরিত্ররা প্রায়শই সম্পদশালী ব্যক্তি, আত্মনির্ভরশীল, সংকল্পবদ্ধ হতো। তারা যে ঘটনাগুলিকে অনুসরণ করে বা অসহায় শিকার হিসাবে সাসপেন্সের উপাদান হিসাবে কাজ করে সেগুলির জন্য ঘটনা সরবরাহ করতে পারতো।
উল্লেখযোগ্য রহস্য চলচ্চিত্র
২০০৮ সালে আমেরিকান ফিল্ম ইনস্টিটিউট সর্বকালের সেরা দশটি রহস্য চলচ্চিত্রকে স্থান দিয়েছে:
সরকারী অনুদান প্রাপ্ত ধর্মীয় বিদ্যালয়
ইতিহাস
সরকারী অনুদান প্রাপ্ত ধর্মীয় বিদ্যালয় এর ধারণাটি ১৯৭৭ সালে শুরু হয়েছিল। সে বছর ফেডারেল সরকার বিভিন্ন রাজ্যে ধর্মীয় স্কুল গঠন করেছিল। যার ফলস্বরূপ ফেডারেল ও রাজ্য সরকারের মধ্যে বিরোধ দেখা দেয় এবং এসএবিকে নয় বরং এসএমকেএ হয়ে ওঠেন। ফেডারেল সরকার ১৯৮৩ সালে এই জাতীয় পদক্ষেপ বন্ধ করার সিদ্ধান্ত নিয়েছিলেন। ২০০৫ সালে তান শ্রী মুরাদের বিশেষ কমিটির সুপারিশের পরে এসএবিকে পুনরুদ্ধার করা হয়, যা একটি রাজ্য সরকারের মালিকানাধীন ধর্মীয় বিদ্যালয় (এসএমএএন) বা একটি সম্প্রদায় ধর্মীয় বিদ্যালয়সমূহ (এসএআর) এসএবিকে হিসাবে নিবন্ধন করতে পারে।
মালয়েশিয়ায় ২১৯ টি এসএবিকে প্রতিষ্ঠিত হয়েছে। এর মধ্যে ৪১ টি প্রাথমিক বিদ্যালয় এবং বাকী মাধ্যমিক বিদ্যালয়।
শঙ্কর ওরাম
শঙ্কর ওরাম একজন ভারতীয় রাজনীতিবিদ। তিনি ২০১৯ সালের উড়িষ্যা বিধানসভা নির্বাচনে ভারতীয় জনতা পার্টির একজন সদস্য হিসেবে বিরামিত্রপুর আসন থেকে উড়িষ্যা বিধানসভায় নির্বাচিত হন।
আন্দ্রেয়া মেজা
আলাম আন্ড্রেয়া মেজা কারমোনা (জন্ম ১৩ আগস্ট ১৯৯৪) হচ্ছে একজন মেক্সিকীয় মডেল এবং সুন্দরী প্রতিযোগিতার শিরোনামধারী, যিনি মিস ইউনিভার্সের ২০২০ সালে মুকুট অর্জন করেছেন। এই শিরোপা জয়ে তিনি মিস ইউনিভার্স জয়ী তৃতীয় মেক্সিকীয় মহিলা হয়েছেন।
প্রাথমিক জীবন ও শিক্ষা
২০২০ সালের মিস ইউনিভার্স হলেন অ্যান্ড্রিয়া মেজা। বিশ্বের ৬৯তম মিস ইউনিভার্স হলেন তিনি।
তাঁর পুরো নাম আলমা অ্যান্ড্রিয়া মেজা কারমোনা। ২৬ বছরের এই তরুণীর জন্ম মেক্সিকোর চিহুয়াহুয়া শহরে। বোনের মধ্যে বড় অ্যান্ড্রিয়া। স্কুলের গণ্ডি পেরনোর পর চিহুয়াহুয়া বিশ্ববিদ্যালয় থেকেই সফটওয়্যার ইঞ্জিনিয়ার হন তিনি। ২০১৭ সালে ইঞ্জিনিয়ারিংয়ের ডিগ্রি অর্জন করে মেক্সিকোর একটি সংস্থায় কাজে যোগ দিয়েছিলেন তিনি।
মিস ইউনিভার্স বিজয়
২০১৫ সাল থেকে মডেলিং করতে শুরু করেছিলেন অ্যান্ড্রিয়া। ২০১৬ সালে মিস ওয়ার্ল্ড মেক্সিকোর প্রতিযোগী হিসাবে নির্বাচিত হন তিনি। ওই বছর মিস ওয়ার্ল্ড প্রতিযোগিতায় শেষ পাঁচে পৌঁছেছিলেন তিনি।
২০১৭ সালে তিনি মিস ওয়ার্ল্ড মেক্সিকো হন। এর পর ওই বছর অনুষ্ঠিত মিস ওয়ার্ল্ড প্রতিযোগিতায় মেক্সিকোর প্রতিনিধিত্ব করেছিলেন। ওই বছর মিস ওয়ার্ল্ড হয়েছিলেন ভারতের মানুসি চিল্লর। অ্যান্ড্রিয়া দ্বিতীয় হয়েছিলেন। মিস ইউনিভার্স ২০২০-তে অংশ নেন তিনি। ২০২০ সালের প্রতিযোগিতা অতিমারির কারণে স্থগিত ছিল এত দিন। ১৬ মে সেটি সম্পন্ন হয় ফ্লোরিডার একটি হোটেলে। ৭৪ জন প্রতিযোগীর মধ্যে থেকে প্রথম ২১ জনে উঠে আসা। তার পর প্রথম ১০ জনের মধ্যে চলে আসা। তারপর প্রথম ৫ জনের মধ্যে জায়গা করে নেওয়া এবং অবশেষে মিস ইউনির্ভাসের শিরোপা মাথায় তুলে নেন তিনি।
বিচারকেরা তাঁকে প্রশ্ন করেন, নিজের দেশের নেতা হলে কী ভাবে এই অতিমারি পরিস্থিতি তিনি নিয়ন্ত্রণ করতেন? অ্যান্ড্রিয়া জানান, তিনি নেতা হলে সংক্রমণ অনেকটা ছড়ানোর আগেই লকডাউন করে দিতেন। কারণ তিনি মনে করেন অতিমারির সঙ্গে লড়ার এটাই একমাত্র উপায়।
রবিনাস সিংকন
রবিনাস সিংকন একজন ভারতীয় রাজনীতিবিদ। তিনি ২০১৩ সালের মেঘালয়ের বিধানসভা নির্বাচনে মওকাইয়াও আসন থেকে একজন স্বতন্ত্র প্রার্থী হিসেবে মেঘালয়ের বিধানসভায় নির্বাচিত হন।
আবিদা পারভিন
আবিদা পারভিন (জন্ম ২০ ফেব্রুয়ারি ১৯৫৪ সাল ) একজন পাকিস্তানি সঙ্গীতশিল্পী। বর্তমান সুফি গানের শিল্পীদের মধ্যে তিনি অন্যতম। তিনি প্রধানত গজল, উর্দু প্রেমের গান পরিবেশন করে থাকেন। তিনি উর্দু, সিন্ধি, সারাইকি, পাঞ্জাবি এবং ফার্সি ভাষায় গান গেয়েছেন। তিনি আধুনিক যুগের শ্রেষ্ঠ সূফী গায়ক হিসেবে বিবেচিত হয়ে থাকেন।   তাকে সুফি সঙ্গীতের রাণী ও বলে ডাকা হয়।
প্রাথমিক জীবন
আবিদা পারভিন পাকিস্তানের সিন্ধি প্রদেশের লারকানা নামক এক মহল্লায় জন্মগ্রহণ করেন। তার শৈশব কাটে মুসলিম ভাব সুফি ধারায় । কারণ তার পূর্ব পুরুষেরা মুসলিম সুফি সাধকদের সেবা করত। তার বাবা উস্তাদ গোলাম হায়দার এর হাতেই গানে তার হাতেখড়ি।পারভিন প্রায় তার পিতার সাথে বিভিন্ন সুফিদের দরবার বা মাজারে কাওয়ালী পরিবেশন করতেন।সুফি সঙ্গীতের উপর পারভিনের দখল এতই বেশি ছিল যে তার পিতা তার ভাইদরে থেকে তাকেই বেশি পছন্দ করতেন। মাত্র তিন বছর বয়সেই তিনি প্রথম সর্ম্পূণ সুফি গানে কন্ঠ দেন।
কর্মজীবন
সত্তর দশকের শুরুর দিকেই তিনি বিভিন্ন দরগাহ এবং ওরশে সুফি গান পরিবেশন শুরু করেন।১৯৭৩ সালে পারভিন পাকিস্তানের হায়দ্রাবাদে রেডিও পাকিস্তান এ তার পেশাদারি কর্মজীবন শুরু করেন। ১৯৭৭ সালে তিনি রেডিও পাকিস্তান এর সাথে স্থায়ীভাবে চুক্তি করেন। ২০১০ সালে তিনি ভারত-পাকিস্তানের যৌথে উদ্দ্যেগে আয়োজিত সঙ্গীত প্রতিযোগিতা সুর ক্ষেত্র নামক একটি প্রতিযোগিতায় বিচারক হিসেবে অংশগ্রহণ করেন ।
কোক স্টুডিও
আবিদা ২০১০ সালে, আন্তর্জাতিকভাবে প্রশংসিত কোক স্টুডিও পাকিস্তানের শো মৌসুম ৩ তে তিনটি গান গেয়েছিলেন। গান গুলো হল রামোজ - ই - ইশক (Ramooz-e-Ishq), নিগাহ - ই - দারওয়ায়ি শান ( Nigah-e-Darwaishaan),সুজ - ই- ইশকিন (Soz-e-Ishqin)।গানগুলি তিনি যথাক্রমে পর্ব ১ (কারণ), পর্ব ৩ (ধারণা) এবং পর্ব ৫(রিয়েলাইজেশন)এ পরিবেশন করেন।পারভিন এই স্টুডিওর প্রশংসা করেন ।কারণ হিসেবে তিনি বলেন এর পরিবেশ অনেকটা দরগাহে গান পরিবেশনের মতই। "“এই কার্যক্রম যেটি রুহালী হায়াতী শুরু করেছেন তা নিঃসেন্দেহে একটি মহৎ উদ্দ্যেগ এবং অনেক দিন ধরে আমি এই কার্যক্রমের শরিক হতে আশা করছিলাম।এই অনুষ্ঠানে যে গানগুলো পরিবেশিত হয় হৃদয় এবং আত্মা দুটিকেই ছুঁয়ে যায় এবং এটি প্রশংসার দাবিদার এই যে এটি সবসময় গানের মূল বাণীকে সুঠক ধারায় বজায় রাখে।এই প্ল্যাটফর্মটা আমাদের পূর্ববৎ সুফিদের বাণীর উপর প্রতিষ্ঠিত”। একটি সাক্ষাত্কারে পারভীন।"
তিনি ২০১৪ সালেও কোক স্টুডিওতে মৌসুম ৭ এ গান পরিবেশনের জন্য আমন্ত্রিত হয়েছিলেন। তিনি উস্তাদ রাঈস খানের স‍াথে “ মেঁ ‍সুফি হুঁ” গানটি এবং এককভাবে “দোস্ত” গানটি পরিবেশন করেন। কোক স্টুডিওর মৌসুম ৭ এ রাহাত ফাতেহ আলী খানের সাথে “চাপ তিলাক” (বিখ্যাত সূফিধারার কবি আমির খসরুর সুফি কবিতা) গানটিও পরিবেশন করেন।
এ পি গ্যালারি
পারভিনের একটি ব্যবসায় প্রতিষ্ঠান এ পি গ্যালারি রয়েছে যেখানে জুয়েলারী, তার গানের কালেকশন এবং গার্মেন্টস সামগ্র পাওয়া যায়।এই প্রতিষ্ঠানটি তার মেয়ে পরিচালনা করেন। প্রতিষ্ঠানটির প্রথম বর্ষপূর্তিতে পারভিনের সর্বশেষ অ্যালবাম রু-ই-আলী এর মোড়ক উন্মোচন করা হয়।
ব্যত্তিগত জীবন
১৯৭৫ সালে রেডিও পাকিস্তানের প্রযোজক গোলাম হোসেন শেখ এর সাথে বিবাহ বন্ধনে আবদ্ধ হন । গোলাম হোসেন শেখের সাথে বিবাহ তার সঙ্গীত জীবনে এক অন্য মাত্রা যোগ করে। পারভীনের সঙ্গীত জীবনকে আরো সুসংহত করার জন্য তার স্বামী ১৯৮০ সালে রেডিও পাকিস্তান থেকে অবসর গ্রহণ করেন।তাদের দাম্পত্য জীবনে দুইটি কন্যা এবং একটি ছেলে জন্ম নেয়।পরিবার থেকে পারভিন সঙ্গীতে প্রচুর অণুপ্রেরণা লাভ করেন।তার পরিবার তার গানের অনুশীলনের ব্যাপারে তার সময়ের প্রয়োজনের কথা খুব গুরুত্ব সহকার চিন্তা করতো। ২০১০ সালে ২৮ নভেম্বরে লাহোরে গান পরিবেশনের সময় হৃদরোগে আক্রান্ত হয়ে অসুস্থ হওয়ার পর থেকে তিনি একজন হৃদরোগে আক্রান্ত রোগীতে পরিণত হয়েছেন।
পুরস্কার
আবিদা পারভিন বিভিন্ন সময় বিভিন্ন পুরস্কার ও সম্মাননায় ভূষিত হয়েছেন।
ইজহারুলহক নাভিদ
ইজহারুলহক নাভিদ (জন্ম ১০ নভেম্বর ২০০৩) একজন আফগান ক্রিকেটার । তিনি ৩১ জুলাই ২০১৯ সালে অনুষ্ঠিত ২০১৯ আফগানিস্তান প্রাদেশিক চ্যালেঞ্জ কাপ টুর্নামেন্টে কাবুল প্রদেশের হয়ে তার লিস্ট এ ক্রিকেটে  অভিষেক ঘটে ।
সরভোগ বিধানসভা কেন্দ্র
সরভোগ বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (ছয় বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,২৭,৯১৫ জন যার মধ্যে পুরুষ ভোটার ১,১৭,৪০৬ জন এবং নারী ভোটার ১,১০,৫০৩ জন। এছাড়াও ছয়জন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। পাথারকান্দি বিধানসভা কেন্দ্রে ২০২১ ভোটার লিঙ্গানুপাত ৯৪১।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৯৬,৫৫৮ জন যার মধ্যে পুরুষ ভোটার ১,০৩,৪৫৮ জন এবং নারী ভোটার ৯৩,১০০ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬০,১৮৬ জন যার মধ্যে পুরুষ ভোটার ৮৫,৩৭২ জন এবং নারী ভোটার ৭৪,৮১৪ জন।
সাবিত্রী খানোলকর
সাবিত্রি বাঈ খানোলকর (জন্ম- ইভ ইভোন্নে ম্যাডে ডি মারোস, ২০শে জুলাই ১৯১৩ - ২৬শে নভেম্বর ১৯৯০) হলেন একজন ডিজাইনার, যিনি ভারতের সর্বোচ্চ সামরিক পদক পরমবীর চক্রের নকশা করার জন্য সবচেয়ে বেশি পরিচিত ছিলেন। যুদ্ধকালীন সময়ে বীরত্ব প্রদর্শনের জন্য এই পদক দেয়া হয় । এছাড়াও তিনি অশোক চক্র (এসি), মহাবীর চক্র (এমভিসি), কীর্তি চক্র (কেসি), বীর চক্র (ভিসি) এবং শৌর্য চক্র (এসসি) সহ আরও বেশ কয়েকটি বড়  পদকগুলির নকশা করেছিলেন। তিনি  জেনারেল সার্ভিস মেডেল ১৯৪৭ ও ডিজাইন করেছিলেন ।যা ১৯৬৫ সাল পর্যন্ত প্রচলিত ছিল।  তিনি চিত্রশিল্পী এবং শিল্পীও ছিলেন।
ভারতের স্বাধীনতার পরপরই তাকে অ্যাডজুট্যান্ট জেনারেল মেজর জেনারেল হীরা লাল অটল যুদ্ধের ক্ষেত্রে বীরত্বের জন্য ভারতের সর্বোচ্চ পুরস্কার পরমবীর চক্রের নকশা করতে বলেছিলেন। মেজর জেনারেল অটলকে স্বাধীন ভারতের নতুন সামরিক সজ্জা তৈরি ও নামকরণের দায়িত্ব দেওয়া হয়েছিল। খানোলকারকে বেছে নেওয়ার জন্য তাঁর কারণগুলি ছিল তাঁর ভারতীয় সংস্কৃতি, সংস্কৃত এবং বেদ সম্পর্কে গভীর এবং অন্তরঙ্গ জ্ঞান। তিনি আশা করেছিলেন যে সাবিত্রী এই নকশাটিকে সত্যিকারের ভারতীয় নীতি প্রদান করবেন।
কাকতালীয়ভাবে, প্রথম পিভিসি বড় মেয়ে কুমুদিনী শর্মার ভগ্নিপতি মেজর সোম নাথ শর্মা কে ভূষিত করা হয়েছিল, যাকে কাশ্মীর এ ১৯৪৭ -এর ভারত-পাকিস্তান যুদ্ধের পরে মরণোত্তর সম্মান দেওয়া হয়েছিল ৩রা নভেম্বর ১৯৪৭ সালে।
জীবনের প্রথমার্ধ
তার পূর্ব নাম ছিল ইভ ইভোন্নে ম্যাডে ডি মারোস । তিনি সুইজারল্যান্ডের  নেউচাতেলে  জন্মগ্রহণ করেন। তার পিতার  নাম ছিল আন্দ্রে ডি ম্যাডেই ।তিনি ছিলেন  হাঙ্গেরীয়ান।তিনি ছিলেন জেনেভা বিশ্ববিদ্যালয়ের সমাজবিজ্ঞান বিভাগের অধ্যাপক এবং সোসিয়াটি ডি সোসিয়েলজি দে জেনেভার প্রেসিডেন্ট।  মাতার নাম ছিল ম্যারেথ হ্যান্টজেল্ট।যিনি ছিলেন রাশিয়ান। যিনি ইনস্টিটিউট জাঁ জ্যাক রুশো (রুশো ইনস্টিটিউট) তে  শিক্ষকতা করতেন।তার জন্মের সময় তিনি তার মাকে হারান। তাঁর শৈশবকাল জেনেভাতে কেটেছিল। যেখানে তিনি প্রকৃতি ও বহিবিশ্বের  প্রতি ভালবাসা সম্পন্ন   এক মমতাময়ী মেয়ে হিসেবে বড় হয়েছিলেন।তার পিতা তখন লিগ অফ নেশনের গ্রন্থাগারিক ছিলেন । তিনি সাবিত্রীকে রিভেরার একটি স্কুল পড়তে পাঠান। বাবা পুস্তকালয়ে কাজ করার কারণে ছুটির দিনগুলিতে তিনি বই পড়তেন। বই পড়তে পড়তে  কোনও এক সময় ভারতের প্রতি তার  মনে ভালবাসা জন্ম নেয়। ১৯২৯ সালে একদিন যখন তিনি আপনার বাবা এবং অন্য পরিবারের সাথে রিভেরার সমুদ্র সৈকতে ছুটি কাটাছিলেন তখন  তাঁর পরিচয় ভারতীয়দের একটি গোষ্ঠীর সাথে হয়। এই গোষ্ঠীতে বিক্রম খানলকরও ছিল। তখন তিনি কিশোরী  ছিলেন। এক মারাঠি পরিবার থেকে আসা খানোলকার ছিলেন যুক্তরাজ্যের রয়্যাল মিলিটারি একাডেমি সানহর্স্টে প্রশিক্ষণ প্রাপ্ত এক তরুণ ভারতীয় সেনা ক্যাডেট। ছুটিতে তিনি সুইজারল্যান্ড সফর করছিলেন। যদিও সে তার চেয়ে অনেক বড় ছিল, কিন্তু সে তার প্রেমে পড়েছিল। তিনি তার সাথে ভারতে যেতে চাইলেন। তার বাবা তাকে ভারতের মতো দূর দেশে  যেতে দিতে রাজি হননি। কিন্তু সাবিত্রী ছিলেন একজন দৃঢ়মনা যুবতী। তার ভালবাসা ছিল প্রবল ।বিক্রমের সাথে চিঠি আদান প্রদান ছিল।  তিনি কয়েক বছর পরে বিক্রমের জন্য ভারতে যান।তিনি বিক্রমকে বিয়ে করার ইচ্ছে প্রকাশ করেন।  ১৯৩২ সালে তিনি ভারতীয় সেনাবাহিনীর ক্যাপ্টেন (পরে মেজর জেনারেল ) বিক্রম রামজি খানোলকরকে  লখনৌতে মারাঠি হিন্দু রীতিতে বিয়ে করেছিলেন।  পরবর্তীকালে তিনি  হিন্দু ধর্ম গ্রহণ করে নাম পরিবর্তন করে সাবিত্রি বাঈ খানোলকার রাখেন ও ভারতীয় নাগরিকত্ব অর্জন করেন।
ভারতীয় হয়ে ওঠা
ইউরোপীয় পটভূমি থেকে আগত (বা সম্ভবত আসার কারণে) হওয়া সত্ত্বেও, সাবিত্রী বাঈ হিন্দু ঐতিহ্য এবং আদর্শের সাথে খুব ঘনিষ্ঠ ছিলেন । তিনি খুব সহজেই ভারতীয় সমাজের সাথে মিশে যান। তিনি শাড়ি পরা শুরু ক্রেন।তিনি আমিষ ছেড়ে নিরামিষী হন।তিনি সাবলীল ভাবে মারাঠি, সংস্কৃত এবং হিন্দি বলতে শেখেন ।ক্যাপ্টন বিক্রম যখন মেজর হন তখন পাটনায় তার বদলি হয়।এতে সাবিত্রীর জীবন এক নতুন দিশা পায়। তিনি পাটনা বিশ্ববিদ্যালয়ে সংস্কৃত নাটক, বেদান্ত, উপনিষদ এবং হিন্দু ধর্ম নিয়ে প্রচুর অধ্যয়ন করেন। এই বিষয়গুলিতে তিনি এত পারদর্শী হন যে তিনি  রামকৃষ্ণ মিশনে এই বিষয়গুলির উপর বক্তৃতা দেন । তিনি চিত্রাঙ্কন এবং পেনসিল চিত্রাঙ্কনে পটু হয়ে ওঠেন। পৌরানিক বিষয়ের উপর চিত্র তৈরি করা তাঁর প্রিয় শখ ছিল।সেখানে তিনি উদয় শঙ্কর এর (পণ্ডিত রবিশঙ্করের বড় ভাই) কাছ থেকে নৃত্য শেখেন।এভাবে তিনি এক সাধারণ ভারতীয়র থেকে বেশি ভারতীয় হয়ে ওঠেন। তিনি ইংরেজিতে সেন্টস অফ মহারাস্ট্র‌ এবং সংস্কৃত ডিকশনারি অফ নেমস নাম দু'টি বই লেখেন।সেন্টস অফ মহারাষ্ট্র বইটি আজও জনপ্রিয়। তিনি সর্বদা বলতেন যে তিনি আসলে ভারতীয় আত্মা  ভুল করে ইউরোপে জন্মগ্রহণ করেছিলেন । কেউ তাকে "বিদেশী" বললে তিনি রেগে যেতেন । তিনি ভারতীয় সংস্কৃতিতে এতটাই মুগ্ধ হয়েছিলেন যে তিনি প্রচুর হিন্দু ধর্মগ্রন্থ  পড়তেন । ভারতের প্রাচীন ইতিহাস এবং কিংবদন্তি সম্পর্কে ও তিনি গভীর জ্ঞান রাখতেন। এজন্যই পরম বীর চক্রের স্রষ্টা মেজর জেনারেল হিরা লাল অটল পদক ডিজাইনের জন্য সাবিত্রী বাঈয়ের সহায়তা চেয়েছিলেন। যাতে এমন এক পদকের ডিজাইন করা যায় যাতে সত্যই সর্বোচ্চ সাহসী হওয়ার প্রতীক ফুটে ওঠে।
পরম বীর চক্রের নকশা
সাবিত্রী বাঈ বৈদিক ঋষি দধীচি সম্পর্কে ভাবলেন ।যিনি দেবতাদের জন্য চূড়ান্ত ত্যাগ স্বীকার করেছিলেন। তিনি তাঁর দেহ করেছিলেন যাতে দেবতারা তাঁর হার দিয়ে একটি মারাত্মক অস্ত্র বজ্র  তৈরি করা যায়।সাবিত্রী বাঈ মেজর জেনারেল হীরা লাল অটলকে দিলেন ডাবল  বজ্রের ডিজাইন। যা তিব্বতে প্রচলিত। কথিত আছে যে, সাবিত্রী বাঈ ভারতের ইতিহাস অধ্যয়নের পর শিবাজীর একটি চিহ্ন তৈরী করে তাকে সম্মান দিতে চেয়েছিলেন।যিনি তার মতে সর্বকালের শ্রেষ্ঠ হিন্দু‌ যোদ্ধা। তিনি নিশ্চিত করেন শিবাজীর তলোয়ার যেন ভারতের সর্বোচ্চ সামরিক পদকে জায়গা পায়। তিনি এমন একটি নকশা তৈরি করেছিলেন যাতে শিবাজীর তরোয়াল ভবানী দ্বারা ইন্দ্রের বজ্র দুটি দিক দিয়ে ঘেরা ছিল।
পদকটি ছোট আকারের। এটি ১৩/৮ইঞ্চি(৪১.২৭৫ মিমি) ব্যাসার্ধের ব্রোঞ্জ এর উপর  তৈরী করা হয় । এর কেন্দ্রে একটি উত্থিত বৃত্তের উপর রাষ্ট্রীয় প্রতীক অশোক স্তম্ভ, যা ইন্দ্রের বজ্রের চারটি প্রতিরূপ দ্বারা বেষ্টিত ।এই পদকটি একটি অনুভূমিক দন্ড থেকে ঝোলানো থাকে। পদকের পেছনের দিকে পদ্মফুল এবং হিন্দী ও ইংরেজি ভাষায় পরমবীর চক্রে লেখাটি খোদিত। ৩২ মিলিমিটার (১.৩ ইঞ্চি) দৈর্ঘ্যের একটি গোলাপী রঙের ফিতে দিয়ে এই পদকটি আটকানো থাকে।
পরবর্তী জীবন
সাবিত্রী বাঈ অনেক সামাজিক কাজ করেছিলেন যা তিনি তাঁর পরবর্তী বছরগুলিতেও অব্যাহত রেখেছিলেন । দেশভাগের সময় বাস্তুচ্যুত হওয়া সৈন্য এবং তাদের পরিবার এবং শরণার্থীদের জন্য কাজ করেছিলেন। ১৯৫২ সালে তাঁর স্বামীর মৃত্যুর পরে তিনি আধ্যাত্মিকতার দিকে ঝুঁকে পড়েন ।তিনি দার্জিলিং এর রামকৃষ্ণ মঠে যান। সেখানে তিনি তার মেয়ে মৃণালিনীর সাথে শেষ জীবন অতিবাহিত করেন।
মার্টিন কুপার
মার্টিন "মার্টি" কুপার (Martin "Marty" Cooper; জন্ম: ২৬ ডিসেম্বর, ১৯২৮) ইলিনয়িস রাজ্যের শিকাগোতে জন্মগ্রহণকারী বিখ্যাত মার্কিন আবিষ্কারক। তারবিহীন টেলিফোন শিল্প হিসেবে মোবাইল ফোনের পথিকৃৎ হিসেবে বৈশ্বিকভাবে পরিচিত হয়ে আছেন। এ শিল্পে তার সর্বমোট এগারোটি মেধাস্বত্ব রয়েছে। বর্তমান সময়ের বেতার তরঙ্গ ব্যবস্থাপনায় অন্যতম শীর্ষস্থানীয় আবিষ্কারক তিনি।
ব্যক্তিগত জীবন
১৯৫০ সালে ইলিনয়িস ইনস্টিটিউট অব টেকনোলজি (আইআইটি) থেকে স্নাতক ডিগ্রী লাভ করেন কুপার। স্নাতক ডিগ্রী শেষে কোরিয়ার যুদ্ধের সময় মার্কিন নৌবাহিনীর সংরক্ষিত বাহিনীতে সাবমেরিন অফিসারের তালিকায় অন্তর্ভুক্ত করেন নিজেকে। ১৯৫৭ সালে আইআইটি থেকেই ইলেকট্রিক্যাল ইঞ্জিনিয়ারিং বিষয়ে স্নাতকোত্তর ডিগ্রী অর্জন করেন। ২০০৪ সালে এখান থেকেই সম্মানসূচক ডক্টরেট ডিগ্রী লাভ করেন তিনি। বর্তমানে তিনি বিশ্ববিদ্যালয়ের ট্রাস্টি বোর্ডের সদস্য হিসেবে রয়েছেন।
বিশিষ্ট উদ্যোক্তা, আবিষ্কারক, বিনিয়োগকারী এবং নীতি পরামর্শক ও তারবিহীন মোবাইলের ফার্স্ট লেডি হিসেবে পরিচিত আর্লিন হ্যারিসকে বিয়ে করেন মার্টিন কুপার।
কর্মজীবন
১৯৭০-এর দশকে মোটোরোলা কোম্পানীতে কর্মরত অবস্থায় প্রথমবারের মতো হাতের মুঠোয় মোবাইল ফোন থেকে কথা বলেন এবং এর উন্নয়নে কাজ করে যান। এরপর এটিকে বাজারজাতকরণে নিয়ে আসেন। এরফলে তিনি বৈশ্বিকভাবে সেল ফোনের জনকের মর্যাদা পান।  এছাড়াও তিনি আধুনিক বিশ্বের প্রথম ব্যক্তি হিসেবে জনসমক্ষে মোবাইল ফোনধারী হয়ে আছেন।
তার স্ত্রী ও বিশিষ্ট ব্যবসায়িক অংশীদার আর্লিন হ্যারিসের সাথে অনেকগুলো যোগাযোগ বিষয়ক কোম্পানী গঠন করেন। বর্তমানে তিনি ক্যালিফোর্নিয়ার দেল মার এলাকায় অবস্থিত ডায়না এলএলসি কোম্পানীর সহ-প্রতিষ্ঠাতা ও সভাপতির দায়িত্ব পালন করছেন। এছাড়াও, ফেডারেল কমিউনিকেশন্স কমিশন এবং মার্কিন যুক্তরাষ্ট্রের বাণিজ্য মন্ত্রণালয়ের সাথে জড়িত রয়েছেন কুপার।
রূপনগর
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬০ মিটার (৮৫৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রূপনগর শহরের জনসংখ্যা হল ৪৮,১৬৫ জন। এর মধ্যে পুরুষ ৫৩% এবং নারী ৪৭%।
রাজনৈতিক অর্থনীতি
রাজনৈতিক অর্থনীতি বা রাষ্ট্রীয় অর্থনীতি হল এবং আইন, প্রচলিত পদ্ধতি ও সরকারের সঙ্গে উৎপাদন ও ক্রয় বিক্রয়ের সম্পর্ক বিষয়ক অধ্যয়নের জন্য ব্যবহৃত প্রধান পরিভাষা।
রূপনগর
জনসংখ্যার উপাত্ত
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে রূপনগর এর সাক্ষরতার হার বেশি।
রাজনৈতিক অর্থনীতি
এই শাস্ত্রটি বিভিন্ন রাষ্ট্রের অর্থনীতির পাঠশাস্ত্র হিসেবে ১৭শ শতকে বিকাশ লাভ করে যা সরকার বিষয়ে তত্ত্বের মাঝে সম্পদের মালিকানার তত্ত্বকে অন্তর্ভুক্ত করে।
রূপনগর
জনসংখ্যার উপাত্ত
এই শহরের জনসংখ্যার ১১% হল ৬ বছর বা তার কম বয়সী।
রাজনৈতিক অর্থনীতি
কিছু রাজনৈতিক অর্থনীতিবিদ শ্রমভিত্তিক মূল্যের তত্ত্বের প্রস্তাব করেন (জন লক কর্তৃক প্রবর্তিত, এডাম স্মিথ ও কার্ল মার্ক্স কর্তৃক বিকশিত), যাতে বলা হয়, শ্রম হল মূল্যের প্রকৃত উৎস। অনেক রাজনৈতিক অর্থনীতিবিদ আবার প্রযুক্তির রাতারাতি উন্নয়নের দিকে আলোকপাত করেছেন, যার ভূমিকা অর্থনৈতিক ও সামাজিক সম্পর্কের ক্ষেত্রে অতীতের তুলনায় অনেক বেশি গুরুত্বপূর্ণ হয়ে উঠেছে।
রূপনগর
শিক্ষাপ্রতিষ্ঠান
২০০৮ সালে এখানে ভারতীয় প্রযুক্তিবিদ্যা প্রতিষ্ঠান রূপনগর প্রতিষ্ঠিত হয় ।
রাজনৈতিক অর্থনীতি
১৯ শতকে, "রাজনৈতিক অর্থনীতি" পরিভাষাটি অর্থনীতি নামক পরিভাষা দ্বারা স্থানান্তরিত হয়, এবং পরিভাষাটি পরিবর্তন করেছিলেন এমন কিছু লোক, যারা উৎপাদন ও ভোগের মধ্যকার সম্পর্কের ভিত্তির পরিবর্তে গাণিতিক ভিত্তিতে অর্থ বিষয়ক অধ্যয়নকে স্থাপন করতে চেয়েছিলেন।
ইরশাদ-ই নাসওয়ান
ইরশাদ-ই নাসওয়ান ('মহিলাদের জন্য নির্দেশিকা'), আফগানিস্তানে প্রকাশিত মহিলাদের প্রথম সাময়িকী যা ১৯২১ সালে প্রতিষ্ঠিত হয়েছিল। সাময়িকীটি রাণী সোরায়া তরজি প্রতিষ্ঠা করেছিলেন। এটি আফগান সমাজের সংস্কারের জন্য রাজা ও রাণীর আধুনিকীকরণ প্রকল্পের একটি অংশ হিসাবে প্রতিষ্ঠিত হয়েছিল, এমন একটি নীতি যার মধ্যে নারীমুক্তি অন্তর্ভুক্ত ছিল এবং ইরশাদ-ই নাসওয়ান এর পাশাপাশি প্রথম মহিলা সমিতি আঞ্জুমান-ই হিমায়াত-ই-নিসওয়ান উভয়ই ছিল রাজকীয় সরকারের রাষ্ট্রীয় নারীবাদকে সমর্থন করার জন্য প্রতিষ্ঠিত হয়েছিল।
সাময়িকীটি সাপ্তাহিকভাবে প্রকাশিত হয় এবং "নারীর অধিকার, শিশু যত্ন, গার্হস্থ্য অর্থনীতি ও শিষ্টাচার"-এর উপর সামাজিক, রাজনৈতিক ও আন্তর্জাতিক সমস্যা, নারীর অধিকারের পাশাপাশি ফ্যাশন এবং গৃহস্থালী সম্পর্কিত টিপস নিয়ে নিবন্ধ প্রচার করেছিল। এটি নারীর সমস্যা ও সংস্কারের বিষয় এবং আফগানিস্তানের মহিলাদের ইতিহাসে একটি প্রধান অগ্রণী ভূমিকা পালন করেছে এবং এটিকে আফগানিস্তানের মহিলাদের আলোকিত করার প্রথম সংবাদপত্র হিসাবে বর্ণনা করা হয়েছে।
এটি রাণীর মা আসমা রাসম্যা দ্বারা সম্পাদিত হয়েছিল, যিনি এইভাবে আফগানিস্তানের প্রথম মহিলা সম্পাদক হয়েছিলেন ও রাণী সোরায়া নিজে মাঝে মাঝে এতে অবদান রেখেছিলেন।
১৯২৯ সালে রাজা আমানুল্লাহ খান ও রানী সোরায়া তরজি ক্ষমতাচ্যুত হন। ক্ষমতা থেকে তাদের অপসারণের পর তাদের উত্তরসূরি হাবিবুল্লাহ গাজীর অধীনে নারী অধিকারের ওপর তীব্র প্রতিক্রিয়া দেখা দেয়। মহিলা সমিতি আঞ্জুমান-ই হিমায়াত-ই-নিসওয়ান ও ইরশাদ-ই নাসওয়ান নিষিদ্ধ করা হয়েছিল, মেয়েদের বিদ্যালয় বন্ধ করে দেওয়া হয়েছিল ও তুরস্কে পড়ার অনুমতি দেওয়া ছাত্রীদের আফগানিস্তানে ফেরত আনা হয়েছিল। ওড়না পরে আবার পরদায় প্রবেশ করতে বাধ্য করা হয়েছিল।
আরশ মোটর কোম্পানি
আরশ মোটর কোম্পানি ইংল্যান্ডের সাফ্ফলকের নিউমার্কেটে অবস্থিত একটি স্পোর্টস কার প্রস্তুতকারক। এটি আরাশ ফারবাউড ১৯৯৯ সালে ফারবউড লিমিটেড হিসাবে প্রতিষ্ঠিত করেছিল এবং ২০০৬ সালে নাম পরিবর্তন করা হয়।
ইতিহাস
সংস্থাটি ফারবাউড লিঃ নামে ১৯৯৯ সালে ফারবউড জিটি বিকাশ শুরু করে। ২০০১ সালে বার্মিংহাম এনইসি-তে অনুষ্ঠিত অটোপোস্ট শোতে এটি চালু হয়েছিল। তিনি ফারবউড জিটিএস ডিজাইন করতে যান যা ২০০৪ সালে লন্ডনের ব্রিটিশ মোটরসোতে আনুষ্ঠানিকভাবে চালু হয়েছিল। এই সময়ে ক্রিস মার্শ আরশের সাথে বিক্রয় প্রতিনিধি হিসাবে কাজ করছিলেন। তার পটভূমিটি হলো তিনি জেন মার্শের পুত্র যিনি ফ্রাঙ্ক কস্টিন এর সাথে মার্কোস (মার্শ + কস্টিন = মার্কোস) গাড়ি প্রতিষ্ঠা করেছিলেন। মার্শ ফারবউড জিটিএস সম্পর্কে উৎসাহী হয়ে ওঠেন এবং পরবর্তীকালে আরশ তাকে গাড়ির আকৃতিটি ব্যবহার করার এবং নতুন গাড়ি সংস্থার শেয়ারের বিনিময়ে বিকাশে সহায়তা করার লাইসেন্স দেয়। মার্শ পরবর্তীকালে একটি ফোর্ড ভি৬ এর সাথে অডি আরএস৪ ভিত্তিক রেসিং ইঞ্জিনটি প্রতিস্থাপন করে নকশাটি সহজতর করে। তিনি দরজা, জানালা এবং অভ্যন্তরের অংশগুলি সহ কয়েকটি কসমেটিক বৈশিষ্ট্যও পরিবর্তন করেছিলেন। ২০০৫ সালে একটি বিরোধের পরে, মার্শ গাড়িটির নামকরণ করেছিলেন “দ্য ফারবিও”। এটি ছিল “জৈব জ্বালানীর” সাথে ফারবউড গাড়ির লিঙ্কটি ঘোষণা করার এবং ব্র্যান্ডের কাজটি আরও বেশি লাগানো। তিনি প্রথমে গাড়িটিকে “দ্য ফ্যাঙ্গিও” বলার চেষ্টা করেছিলেন, তবে পুনর্নির্মাণের বিষয়ে মৃত ফর্মুলা ১ ড্রাইভারের আর্জেন্টাইন পরিবারের পক্ষ থেকে প্রতিবাদ হয়েছিল।
আরশ তার ফারবিওর শেয়ার মাইকেল সিমন্ডসের কাছে বিক্রি করেছিল। আরশ ফারবাউড লিমিটেডের ১০০% শেয়ারহোল্ডার হিসাবে অবিরত ছিল পরে এটি আরশ মোটর কো হয়ে যায়। নকশা এবং ধারণাটি পরে গিনেটের খ্যাতির লরেন্স টমলিনসনের কাছে বিক্রি হয়েছিল যিনি নকশাটি রেখেছিলেন এবং গাড়িটির নাম জি৫০ রেখেছিলেন।
মডেল
থাম্ব|ফার্বিও জিটিএস, গুডউড ফেস্টিভাল ২০০৫ এর প্রোডাকশন মডেল। থাম্ব|ফার্বিও জিটিএস ৩৫০ থাম্ব|২০১৬ আরশ এএফ১০ থাম্ব|জেনেভা মোটর শো ২০১৬ এ আরশ এএফ৮ ক্যাসিনি
ফারবাউড জি.টি.
ফারবউড জিটি হলো কোম্পানির প্রথম মডেল, ২০০২ সালে বার্মিংহামের অটোস্পোর্ট আন্তর্জাতিক শোতে ঘোষণা করা হয়েছিল। এটিতে একটি ২.৮-লিটারের ভি৬ যমজ টার্বো ইঞ্জিন ৬২০বিএইচপি উৎপাদন করে।
ফারবাউড জিটিএস
ফারবউড জিটিএস ২০০৩ সালে অটোস্পোর্ট ইন্টারন্যাশনালে একটি ধারণা গাড়ি হিসাবে দেখানো হয়েছিল। ফার্বিও স্পোর্টস কারগুলিতে ডিজাইনটি বিক্রির আগে তিনটি গাড়ি নির্মিত হয়েছিল এবং ২০০৭ সালে ফার্বিও জিটিএস হিসাবে বিক্রি হওয়া গাড়িটির সাথে উৎপাদন শুরু হয়েছিল। ফারবিও এর সাথে জিনেট্টা একত্র করা হয়, জিটিএস আরও হিসাবে উন্নত ছিল জিনেট্টা এফ৪০০।
নুজোরকি সুঙ্গোহ
নুজোরকি সুঙ্গোহ একজন ভারতীয় রাজনীতিবিদ। তিনি ২০১৮ সালের মেঘালয়ের বিধানসভা নির্বাচনে মওকাইয়াও আসন থেকে মার্কিন ডেমোক্র্যাটিক পার্টির একজন সদস্য হিসেবে মেঘালয়ের বিধানসভায় নির্বাচিত হন।
সাক্ষী আগরওয়াল
সাক্ষী আগরওয়াল একজন ভারতীয় চলচ্চিত্র অভিনেত্রী ও মডেল। তিনি তামিল, কন্নড় ও মালয়ালম ভাষার চলচ্চিত্রে অভিনয় করে থাকেন। বিপণন পরামর্শক হিসাবে তার কর্মজীবন শুরু করলেও পরবর্তীতে তিনি মডেলিং ও অভিনয়ের দিকে মনোনিবেশ করেন। এর পর থেকে তিনি দক্ষিণ ভারতীয় চলচ্চিত্রে মুখ্য ভূমিকা এবং পার্শ্ব চরিত্রে অভিনয় করেছেন।
লিবারেশন টাইগার্স অব তামিল ঈলম
লিবারেশন টাইগার্স অব তামিল ইলম বা এলটিটিই (தமிழீழ விடுதலைப் புலிகள்); Liberation Tigers of Tamil Eelam)বা তামিল টাইগার শ্রীলঙ্কার একটি বিচ্ছিন্নতাবাদী, উগ্র গেরিলা সংগঠন ছিলো। তারা শ্রীলঙ্কার উত্তরাঞ্চলে অবস্থান করে উত্তর এবং পূর্বাংশ নিয়ে পৃথক ও স্বাধীন তামিল রাষ্ট্র গঠনের লক্ষ্যে শ্রীলঙ্কা সরকারের বিরুদ্ধে লড়াই করেছিলো যা শ্রীলঙ্কায় তামিল ঈলাম নামে পরিচিত। এছাড়াও, এলটিটিই তামিল টাইগার্স নামে সর্বসমক্ষে পরিচিত হয়ে আসছিলো। সংগঠনটি প্রতিষ্ঠিত হয়েছিল মে, ১৯৭৬ সালে। এর প্রধান ছিলেন ভেলুপিল্লাই প্রভাকরণ, যিনি ১৮ মে, ২০০৯ সালে শ্রীলঙ্কা সশস্ত্র বাহিনীর সাথে যুদ্ধরত অবস্থায় নিহত হন। প্রভাকরণের মৃতদেহ দ্রুত দাহ করে ফেলা হয় এবং সরকারীবাহিনী সেখানে কোন জনসমাগম হতে দেয়নি।
মানবাধিকার লঙ্ঘন
মার্কিন যুক্তরাষ্ট্রের পররাষ্ট্র মন্ত্রণালয় এলটিটিই'র বিরুদ্ধে মানবাধিকার লঙ্ঘনের ন্যায় গুরুতর অভিযোগ উত্থাপন করে। তারা মানবাধিকারের প্রতি ন্যূনতম সম্মান প্রদর্শন করছে না এবং অসহযোগ আন্দোলনের ন্যায় নির্দিষ্ট মানদণ্ডের বিধি-বিধান পালন করছে না যাতে করে মনে হতে পারে যে তারা মুক্তিকামী যোদ্ধা। সেলক্ষ্যে সংগঠনটিকে সন্ত্রাসবাদী সংগঠন নামে আখ্যায়িত করা হয়েছে।   এফবিআই এলটিটিইকে বিশ্বের সবচেয়ে বিপজ্জনক সংগঠন হিসেবে আখ্যায়িত করেছে। অন্যান্য দেশও এলটিটিইকে একই পর্যায়ে ফেলেছে। অনেক দেশ ও আন্তর্জাতিক সংগঠন এলটিটিইকে নিরীহ জনসাধারণকে হত্যা এবং শিশুদেরকে ব্যবহার করার বিষয়ে তাদের অভিযোগ জানিয়েছে।
প্রতিষ্ঠার পর থেকে সংগঠনটি অনেকবার সাধারণ জনগণকে লক্ষ্য করে আক্রমণ কার্য্য পরিচালনা করেছে। উল্লেখযোগ্য আক্রমণের মধ্যে রয়েছে অরন্থালয়া গণহত্যা অনুরাধাপুরা গণহত্যা, কত্তানকুদি মসজিদে গণহত্যা, the কেবিথিগোলেয়া গণহত্যা, এবং দেহিওয়ালা গাড়ীতে বোমা হামলা অন্যতম। অর্থ সংগ্রহের লক্ষ্যে কেন্দ্রীয় ব্যাংকে বোমা হামলায়ও অনেক নিরীহ গ্রাহক হত্যাকাণ্ডের শিকার হয়েছিলেন।
নারী ও শিশুদের অংশগ্রহণ
এলটিটিইতে নারী যোদ্ধাদের নেতৃত্বে অংশগ্রহণ ও যোদ্ধা হিসেবে ভূমিকা পালন নিয়ে বিতর্কের পরিবেশ সৃষ্টি হয়। তামিল ইলমে নারীদেরকে সর্বদাই দ্বিতীয় সারিতে রাখা হয়েছে। এলটিটিই'র প্রণীত বিভিন্ন লিফলেট ও প্রচার-পুস্তিকায় নারীর সমতাবিধানের কথা তেমনভাবে ফুটিয়ে তোলা হয়নি। বলা হয়েছে যে, নারীর স্বাধীনতা অর্জনে জাতীয়তাবাদে আগ্রহ ও জাতিগত সহিংসতা দূরীকরণ ভিন্ন তাদের অধিকার অর্জন করা অসম্ভব।
সংগঠনটি শিশুদেরকে নিয়োগ করে শ্রীলঙ্কা সরকারের বাহিনীর বিরুদ্ধে ব্যবহার করে।  ২০০১ সাল থেকে এলটিটিই ৫,৭৯৪ শিশুকে তাদের র‌্যাংক অনুযায়ী এ কাজ করে।  ক্রমবর্ধমান আন্তর্জাতিক চাপ প্রয়োগের প্রেক্ষাপটে জুলাই, ২০০৩ সালে এলটিটিই কর্তৃপক্ষ ঘোষণা করে যে তারা শিশু সৈনিকদের সংগঠনে নিয়োগ বন্ধ করবে। কিন্তু ইউনিসেফ  এবং হিউম্যান রাইটস্‌ ওয়াচ - উভয় সংস্থাই এ প্রতিশ্রুতিকে বাতিলপূর্বক অভিযুক্ত করেছে যে সুনামিতে আক্রান্ত অনাথ শিশুদেরকে সংগঠনে অংশগ্রহণের জন্যে তারা আরো উদ্বুদ্ধ করছে। ১৮ জুন, ২০০৭ তারিখে এলটিটিই আঠারো বছরের কমবয়সী শিশুদেরকে মুক্তি দেয়। কিন্তু ইউনিসেফ এবং মার্কিন যুক্তরাষ্ট্র বলেছে যে, শিশুদেরকে নিয়োগ করা উল্লেখযোগ্য হারে কমেনি। বরঞ্চ, ২০০৭ সালে তারা আরো ৫০৬ শিশুকে নিযুক্ত করেছে।
হত্যাকাণ্ড পরিচালনা
শ্রীলঙ্কার রাষ্ট্রপতি রানাসিংহে প্রেমাদাসা হত্যাকাণ্ড এলটিটিই কর্তৃক পরিচালিত হয়েছিল। ১ মে, ১৯৯৩ তারিখে অনুষ্ঠিত মে দিবসের শোভাযাত্রা অনুষ্ঠানে এলটিটিই’র আত্মঘাতি বোমা হামলায় প্রেমাদাসা নিহত হন।
তামিল নাডুর মাদ্রাজ থেকে ৩০ মাইল দুরে শ্রীপেরুম্বুদুর লোক সভা কেন্দ্রের কংগ্রেস প্রার্থীর হয়ে প্রচার-অভিযান সভায় ভারতের প্রধানমন্ত্রী রাজীব গান্ধীকে এলটিটিই'র কর্মী ও আত্মঘাতী বোমাবহনকারী থেনমঝি রাজারত্মম ২১ মে, ১৯৯১ সালে হত্যা করেছিলেন। ২৪ অক্টোবর, ১৯৯৪ সালে থোটালঙ্গা-গ্র্যান্ডপাস এলাকায় অনুষ্ঠিত রাজনৈতিক সমাবেশে দূর নিয়ন্ত্রিত বোমা বিস্ফোরণে ব্যাপকসংখ্যক রাজনৈতিক ব্যক্তিত্ব নিহত হয়েছিলেন। ইউনাইটেড ন্যাশনাল পার্টির বিশিষ্ট রাজনীতিবিদ ও রাষ্ট্রপতি প্রার্থী গামিনি দিসানায়েকে, মন্ত্রী বীরসিংহে মালিমারাচ্চি, জি.এম. প্রেমাচন্দ্রা, ওসি আবেগানাসেকারা, গামিনি বিজেসেকারা প্রমূখ ব্যক্তিত্ব এ আক্রমণের শিকার হন।
আকুরেসা এলাকার জুম্মা মসজিদে ২০০৯ সালের ১০ মার্চ তারিখে এলটিটিই'র আত্মঘাতী বোমা হামলায় ১৩ জন বেসামরিক ব্যক্তি প্রাণ হারান। ডাক ও টেলিযোগাযোগমন্ত্রী মাহিন্দা বিজেসেকারা এতে গুরুতর আহত হন।
দেশের উত্তর এবং পূর্বাংশে সামরিক বিষয়াদিতে আক্রমণ কার্য্য পরিচালিত হলেও সাধারণ জনগণও তাদের আক্রমণের লক্ষ্যবস্তুতে পরিণত হয়েছেন অনেকবার। শক্তিশালী ও নিখুঁত আক্রমণ কার্য্য পরিচালনা করে কলম্বো আন্তর্জাতিক বিমানবন্দরের ব্যাপক ক্ষতিসাধন করে। ২০০১ সালের এ আক্রমণে অনেকগুলো বাণিজ্যিক বিমান এবং সামরিক বিমান ক্ষতিগ্রস্ত করার পাশাপাশি ১৬ ব্যক্তিও নিহত হন।
নাজমা (চলচ্চিত্র)
নাজমা সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র। ছবির কাহিনী লিখেছেন দেলোয়ার জাহান ঝন্টু, চিত্রনাট্য লিখেছেন সুভাষ দত্ত ও সংলাপ লিখেছেন মোহাম্মদ রফিকুজ্জামান। আবু জাফর খান প্রযোজিত ও শাবানা নিবেদিত এই চলচ্চিত্র পরিবেশনা করেছে এস এস প্রডাকশন্স। এতে নাম চরিত্রে (নাজমা) অভিনয় করেছেন শাবানা এবং কেন্দ্রীয় পুরুষ চরিত্রে অভিনয় করেছেন রাজ্জাক। অন্যান্য ভূমিকায় অভিনয় করেছেন প্রবীর মিত্র, দিলারা, আনোয়ার হোসেন, রোজী আফসারী, গোলাম মুস্তাফা, জসিম প্রমুখ।
আগামীকাল (চলচ্চিত্র)
আগামীকাল ২০২২ সালের মনস্তাত্ত্বিক-রোমাঞ্চকর বাংলাদেশী পূর্ণদৈর্ঘ্য চলচ্চিত্র। মাসুদ মঞ্চ ইন্টারন্যাশনালের প্রযোজনায় চলচ্চিত্রটির চিত্রনাট্য রচনা ও পরিচালনা করেছেন অঞ্জন আইচ।  আগামীকাল ত্রিভুজ প্রেমের রোমাঞ্চকর গল্পের ভিত্তিতে নির্মিত হয়েছে। ছায়াচিত্রের মুখ্যচরিত্রে অভিনয় করেছেন মামনুন হাসান ইমন, জাকিয়া বারী মম, সূচনা আজাদ ও টুটুল চৌধুরী।  এছাড়াও পার্শ্ব চরিত্রে রয়েছেন শতাব্দী ওয়াদুদ, আশীষ খন্দকার,  সাবেরী আলম ও ফারুক আহমেদ প্রমুখ। এই চলচ্চিত্রের মাধ্যমে পরিচালক অঞ্জন আইচ ও অভিনেতা টুটুল চৌধুরীর বড় পর্দায় অভিষেক ঘটে।   অঞ্জন আইচ চলচ্চিত্রটি অক্টোবর, ২০১৯ হতে মার্চ, ২০২০-এর মধ্যে নির্মাণ সম্পন্ন করেন। ২০২২ সালের ৬ জানুয়ারি, দ্বিতীয় সিনেমেকিং আন্তর্জাতিক চলচ্চিত্র উৎসবে এটির প্রথম প্রদর্শনী ঘটে। একই বছর ৩ জুন, চলচ্চিত্রটি বাংলাদেশের প্রেক্ষাগৃহসমূহে বাণিজ্যিক মুক্তি দেয়া হয়।
গল্পসূত্র
গল্পের প্রধান চরিত্র মম মানসিক অশান্তির মধ্য দিয়ে যাচ্ছে। মন্সতত্ত্ববিদ শতাব্দী ওয়াদুদ তাকে সাহায্য করতে আসে। মম'র মানসিক অশান্তির কারণ কি তা পরিস্কার তাকে আসতে হয়েছে। মমও মানসিক যন্ত্রণা থেকে বাঁচতে তাকে সব কথা বলে হালকা হতে চায়। মম তার গল্প শুরু করে। মম একজন অনাথ এবং দরিদ্র পরিবারের সন্তান। অন্যের বাড়িতে আশ্রিতা হিসেবে থেকেছেন। ঘটনাক্রমে মম'র সঙ্গে ইমনের সাথে পরিচয় হয়। ইমন আর মম প্রেমে জড়িয়ে পরেন, কিন্তু মমর আশ্রয়দানকারী মা ইমনের সঙ্গে তার নিজের মেয়ের বিয়ে ঠিক করেন। আশ্রয় দানকারীর মেয়ে কৌশলে ইমনকে হত্যা করে মমকে মিথ্যা খুনের মামলায় ফাঁসিয়ে দেয়। মম'র জেল হয়। অসাধু ধনাঢ্য টুটুল চৌধুরীর সহায়তায় মম স্বাভাবিক জীবন শুরু করে। টুটুলকে বিয়ে করেন মম। হঠাৎ মদ্যপ টুটুল চৌধুরী'র মৃত্যুতে মম'র স্বাভাবিক জীবন আবার জটিল হয়ে ওঠে। আবারও কাঠগড়ায় দাঁড়াতে হয় মমকে। পুলিশের বিশদ তদন্তে এক পর্যায়ে প্রমাণিত হয় যে মম নির্দোষ।
পার্শ্ব চরিত্রে
• শতাব্দী ওয়াদুদ
• আশীষ খন্দকার
• সাবেরী আলম
• ফারুক আহমেদ
• তারিক স্বপন
• সুজাত শিমুল
• মাহাবুব শাহীন
• শওকত
• ফখরুল বাশার মাসুম
• ফাহমি
নির্মাণ
২০১৯-এর ২২ অক্টোবর হতে ঢাকার আমীন বাজারে এই চলচ্চিত্রের চিত্রগ্রহণ শুরু হয়। আমিন বাজারে এই চলচ্চিত্রের অধিকাংশ চিত্রগ্রহণ করা হয়।  এছাড়াও ঢাকার সাভার, কক্সবাজার,বান্দরবান, মানিকগঞ্জ ও গাজীপুরে চিত্রগ্রহণ করা হয়েছে। চিত্রগ্রহণ পরবর্তী সম্পাদনা ভারতে করা হয়। চলচ্চিত্রটি প্রায় ৯০ লক্ষ টাকা ব্যয়ে নির্মিত হয়েছে।
সঙ্গীত
আগামীকাল-এ একটি রবীন্দ্রসঙ্গীত সহ মোট চারটি সঙ্গীত রয়েছে। ‘হৃদয়ের এ কূল–ও কূল’ শিরোনামের রবীন্দ্রসঙ্গীত টি পৃথ্বীরাজ ও বব ভিভিয়ানের যৌথ সঙ্গীত আয়োজনে জেইন তুলি হালদারের কন্ঠে ধারণ করা হয়েছে। পরিচালক অঞ্জন আইচ অন্যান্য মৌলিক গানগুলি রচনা করেছেন। এই গানগুলি সুজন আরিফের সংগীত আয়োজনে কোনাল, অর্পণ কর্মকার, জানে ও সুজন আরিফের নিজের কণ্ঠে ধারণ করা হয়েছে।
মুক্তি
১৪ থেকে ১৬ মে,২০২০ পরিচালক অঞ্জন আইচ আগামীকাল -এর পরপর তিনটি প্রথম বর্ণন প্রকাশের মাধ্যমে আনুষ্ঠানিক প্রচারণা শুরু করেন। এছাড়াও এই চলচ্চিত্রের কলাকুশলীরা সামাজিক যোগাযোগ মাধ্যমে সরাসরি সম্প্রচারিত আড্ডা'র মাধ্যমে চলচ্চিত্রটির প্রচারণা চালান। ২০২১ সালের ৩ জুন চলচ্চিত্রটি বাংলাদেশে প্রদর্শনের জন্য বাংলাদেশ চলচ্চিত্র সেন্সর বোর্ডের অনুমতি পায়। ১১ নভেম্বর প্রথম ট্রেলার প্রকাশিত হয়।
প্রাথমিকভাবে চলচ্চিত্রটি মার্চ, ২০২০-এ মুক্তি দেয়ার পরিকল্পনা ছিল। বাংলাদেশে করোনাভাইরাসের বৈশ্বিক মহামারী র কারণে চলচ্চিত্রটির মুক্তি পিছিয়ে যায়। প্রেক্ষাগৃহে মুক্তির আগে, ২০২২ সালের ৬ জানুয়ারি দ্বিতীয় সিনেমেকিং আন্তর্জাতিক চলচ্চিত্র উৎসবের শেষ দিনে আগামিকালের প্রথম প্রদর্শনী ঘটে। একই বছর ৩ জুন অভি কথাচিত্রের পরিবেশনায়, বাংলাদেশের ৩০টি প্রেক্ষাগৃহে কাহিনিচিত্রটি বাণিজ্যিকভাবে মুক্তি পায়।
প্রশংসা
আগামীকালে অভিনয়ের জন্য দ্বিতীয় সিনেমেকিং আন্তর্জাতিক চলচ্চিত্র উৎসবে জাকিয়া বারী মম সেরা অভিনেত্রী ও টুটুল চৌধুরী সেরা খল নায়কের পুরস্কার জয় করেন।
নাজমা (চলচ্চিত্র)
এই চলচ্চিত্রের নাজমা চরিত্রে অভিনয় করে শাবানা ৮ম জাতীয় চলচ্চিত্র পুরস্কারে টানা তৃতীয়বারের মত শ্রেষ্ঠ অভিনেত্রী বিভাগে পুরস্কৃত হন।
কাহিনী সংক্ষেপ
নাদিম রহমান একজন জজের পুত্র। বাবার কড়া শাসনের পরও সে তার জীবন নিয়ে উদাসীন। সারাদিন পার্টি আর মদ নিয়েই থাকে। একদিন মদ খেয়ে মাতাল হয়ে বাড়ি ফিরলে বাবার কাছে ধরা পড়ে যায়। বাবা তাকে বকাঝকা করে। পরদিন বন্ধুদের নিয়ে কক্সবাজার চলে যায় বেড়াতে। সেখানে পরিচয় হয় নাজমার সাথে। অচিরেই সে নাজমার প্রেমে পড়ে এবং প্রেম বিয়েতে গড়ায়। বিয়ে করে বউ নিয়ে বাড়িতে এলে জজ বাবা তাকে জীবনের কঠোর শিক্ষা নেওয়ার জন্য বাড়ি থেকে বের করে দেয়। বিভিন্ন জায়গায় চাকরির জন্য আবেদন করতে গিয়ে সে ফেরত আসে। অবশেষে সে একটি ভালো চাকরির জোগাড় করে এবং স্ত্রী-সন্তান নিয়ে সুখের জীবনযাপন শুরু করে।
কিন্তু এই সুখের সংসারে বাঁধা হয়ে আসে জাফর মির্জা। জাফর নাজমার বাগদত্তা ছিল। সে নাদিমকে তার আর নাজমার বিয়ের কিছু ভুয়া কাগজপত্র দেখায়। ফলে রাগান্বিত হয়ে নাদিম নাজমাকে বাড়ি থেকে বের করে দেয়। অন্যদিকে নাজমার নানা আনোয়ার আহমেদ চৌধুরীর সম্পত্তি হাতিয়ে নিতে সে তাকে খুন করে। নাদিম আদ্যোপান্ত সব জানার পর নাজমাকে খুঁজতে বের হয়।
সঙ্গীত
নাজমা চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার ও এম এ মালেক। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, রুনা লায়লা, কুমার বিশ্বজিৎ ও পাপ্পু লাহিড়ী। সঙ্গীত গ্রহণ করা হয় শ্রুতি স্টুডিওতে।
পুরস্কার
জাতীয় চলচ্চিত্র পুরস্কার
একদিনের আন্তর্জাতিক ক্রিকেটে হ্যাট্রিকের তালিকা
200px|thumb|বিশ্বের একমাত্র বোলার হিসেবে [[লাসিথ মালিঙ্গা ৩বার একদিনের আন্তর্জাতিক ক্রিকেটে হ্যাট্রিক করেন।]] যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা হ্যাট্রিক নামে পরিচিত। একদিনের আন্তর্জাতিক ক্রিকেট খেলায় এটি একটি অন্যতম সম্পর্কযুক্ত বিষয় কিন্তু বিরল ঘটনা হিসেবে বিবেচ্য। ৫ জানুয়ারি, ১৯৭১ তারিখে অস্ট্রেলিয়া ও ইংল্যান্ডের মধ্যকার ১ম ওডিআই থেকে শুরু করে <abbr title="সর্বদাই হালনাগাদ করা প্রয়োজন">ডিসেম্বর, ২০১৯ সাল পর্যন্ত ৪,২২২টি খেলায় মাত্র ৪৯বার এ ধরনের হ্যাট্রিকের ঘটনা ঘটেছে। প্রথম ওডিআই হ্যাট্রিকটি করেছেন - পাকিস্তানি বোলার জালালউদ্দিন। তিনি নিয়াজ স্টেডিয়ামে সেপ্টেম্বর, ১৯৮২ সালে অস্ট্রেলিয়ার বিরুদ্ধে এ ঘটনাটি ঘটান। বাংলাদেশের ফাস্ট বোলার শাহাদাৎ হোসেন, রুবেল হোসেন, তাসকিন আহমেদ এবং স্পিনার আব্দুর রাজ্জাক ও তাইজুল ইসলাম - এ পাঁচজন বিরল কৃতিত্বের অন্যতম অংশীদার হন। এদের মধ্যে তাইজুল ইসলাম নিজের অভিষেক খেলাতেই জিম্বাবুয়ের বিপক্ষে হ্যাট্রিক করেন। এরপর দক্ষিণ আফ্রিকার কাগিসো রাবাদা দ্বিতীয় খেলোয়াড় হিসেবে বাংলাদেশের বিপক্ষে নিজের অভিষেক খেলায় হ্যাট্রিক করেন। পরবর্তীকালে শ্রীলঙ্কার ওয়ানিদু হাসারাঙ্গা জিম্বাবুয়ের বিপক্ষে এবং শ্রীলঙ্কার শিহান মাদুশঙ্কা বাংলাদেশের বিপক্ষে অভিষেক খেলায় হ্যাট্রিক করেন।
সাম্প্রতিককালের হ্যাট্রিকটি ভারতের কুলদীপ যাদব ওয়েস্ট ইন্ডিজের বিপক্ষে করেছেন।
thumb|200px|পাকিস্তানের ফাস্ট বোলার [[ওয়াসিম আকরাম একদিনের আন্তর্জাতিক ক্রিকেটে তিনজনের একজন হিসেবে ২টি হ্যাট্রিক করে বিরল কৃতিত্ব অর্জন করেন।]] ৪৯টি হ্যাট্রিকের মধ্যে শ্রীলঙ্কার বোলাররাই দলগতভাবে ৯টি হ্যাট্রিক করে রেকর্ড গড়েন। একমাত্র বোলার হিসেবে তিনবার হ্যাট্রিক করেন শ্রীলঙ্কার লাসিথ মালিঙ্গা। এছাড়া দু'টি করে হ্যাট্রিক করেন - পাকিস্তানের ওয়াসিম আকরাম ও সাকলাইন মুশতাক, শ্রীলঙ্কার চামিন্দা ভাস ও নিউজিল্যান্ডের ট্রেন্ট বোল্ট। হ্যাট্রিক লাভকারী বোলাররা প্রায় সবাই ফাস্ট বোলার হিসেবে থাকলেও ব্যতিক্রম হিসেবে মাত্র ছয়জন স্পিনার এ বিরল রেকর্ড অর্জনে নিজেদের সম্পৃক্ত করতে সমর্থ হয়েছেন। তারা হলেন - পাকিস্তানের সাকলাইন মুশতাক, জিম্বাবুয়ের প্রসপার উতসেয়া, দক্ষিণ আফ্রিকার জেপি ডুমিনি, শ্রীলঙ্কার ওয়ানিদু হাসারাঙ্গা এবং অন্যজন দুইজন - বাংলাদেশের শীর্ষ তারকা বোলার আব্দুর রাজ্জাক ও তাইজুল ইসলাম। শ্রীলঙ্কার চামিন্দা ভাস যে-কোন স্তরের ক্রিকেটে খেলা শুরুর প্রথম ৩ বলে ৩ উইকেট নিয়ে অবিশ্বাস্য নজির স্থাপন করেন। ২০০৩ বিশ্বকাপ ক্রিকেটে বাংলাদেশের বিরুদ্ধে এ রেকর্ড গড়েন।
একদিনের আন্তর্জাতিক ক্রিকেট খেলার অন্যতম গুরুত্বপূর্ণ রূপান্তর হিসেবে বিশ্বকাপ ক্রিকেট প্রতিযোগিতায় এ পর্যন্ত ১১বার হ্যাট্রিক হয়েছে। প্রথমবারের মতো ১৯৮৭ সালে বিশ্বকাপ ক্রিকেটের ইতিহাসে হ্যাট্রিক করেন ভারতের চেতন শর্মা। গ্রুপ-পর্বে নিউজিল্যান্ডের কেন রাদারফোর্ড, ইয়ান স্মিথ এবং ইয়ান চ্যাটফিল্ডকে ৪২ ওভারের শেষ তিন বলে আউট করে তিনি এ কীর্তি গড়েন। সর্বশেষটি করেছেন নিউজিল্যান্ডের ট্রেন্ট বোল্ট অস্ট্রেলিয়া বিরুদ্ধে ২০১৯ সালের বিশ্বকাপ ক্রিকেটে। ২০০৭ সালে অনুষ্ঠিত বিশ্বকাপে দক্ষিণ আফ্রিকার বিরুদ্ধে এবং যে-কোন ওডিআইয়ের ১ম ব্যক্তি হিসেবে পরপর ৪ বলে ৪ জন ব্যাটসম্যানকে আউট করে দূর্লভ কৃতিত্বের অধিকারী হন মালিঙ্গা। লাসিথ মালিঙ্গাই একমাত্র বোলার যিনি দু’টি বিশ্বকাপে হ্যাট্রিক করেছেন।
পাকিস্তান ক্রিকেট দলের সাবেক অল-রাউন্ডার ওয়াসিম আকরাম এবং পেসার মোহাম্মদ সামি - এ দু’জন একদিনের আন্তর্জাতিক ক্রিকেট এবং টেস্ট ক্রিকেটে হ্যাট্রিক করেছেন। ১৯ বছর ৮১ দিন নিয়ে আকিব জাভেদ সর্বকনিষ্ঠ হ্যাট্রিকধারী বোলার। অস্ট্রেলীয় ফাস্ট বোলার ব্রেট লি, শ্রীলঙ্কার থিসারা পেরেরা ও লাসিথ মালিঙ্গা একদিনের আন্তর্জাতিক ক্রিকেট এবং টি২০ আন্তর্জাতিকে হ্যাট্রিককারী বোলার হিসেবে চিহ্নিত হয়ে রয়েছেন।
পাদটীকা
ক. ইনিংসের শেষ ৩ উইকেট
খ. আকিব জাভেদ ৩৭ রানে ৭ উইকেট নেন, যা তখনকার (১৯৯১) সেরা ওডিআই বোলিং ছিল।
গ. পাঁচ বলের মধ্যে চার উইকেট
ঘ. ইনিংসের প্রথম তিন বল
ঙ. ভাস ১৯ রানে ৮ উইকেট নেন; এই প্রথম বারের মত একজন বোলার ওডিআইতে ৮ উইকেট নেয়, যা ওডিআইর সেরা বোলিং
চ. ম্যাচের প্রথম তিন বল
ছ. চার বলে চার উইকেট নেন
জ. দুই ওভারে হ্যাট্রিক করেন
ঝ. অভিষেকে হ্যাট্রিক করেন
সানবর শুল্লাই
সানবর শুল্লাই হলেন একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে দক্ষিণ শিলং থেকে মেঘালয় বিধানসভায় নির্বাচিত হয়েছিলেন।  পূর্বে, তিনি মেঘালয় বিধানসভার ডেপুটি স্পিকার ছিলেন।
মাহবুবাহ আব্বাসঘোলিজাদাহ
মাহবুবাহ আব্বাসঘোলিজাদাহ একজন ইরানি নারী অধিকার কর্মী, গবেষক, সাংবাদিক এবং চলচ্চিত্র নির্মাতা । তিনি জনান ব্রডকাস্টিং নেটওয়ার্কের (www.zanantv.org) একজন পরিচালক, এবং স্টপ স্টোনিং ফরএভার ক্যাম্পেইন ও ইরানি মহিলা সনদ আন্দোলনের একজন সক্রিয় সদস্য। তিনি নারী লেখক ও সাংবাদিক সমিতির প্রধান ছিলেন এবং মহিলা গবেষণা জার্নাল ফারজেনাহ -এর প্রধান সম্পাদক ছিলেন। ২০০৪ সাল থেকে, যখন তার বেসরকারী সংস্থা প্রশিক্ষণ কেন্দ্র (এনজিওটিসি) বন্ধ করে দেওয়া হয়, তখন থেকে তাকে বেশ কয়েকবার গ্রেপ্তার করা হয়েছে। ২০১০ সালে তিনি ইরান ছেড়ে ইউরোপে যাওয়ার পর ইরানের বিপ্লবী আদালত তাকে আড়াই বছরের কারাদণ্ড এবং "জাতীয় নিরাপত্তার বিরুদ্ধে কাজ" করার জন্য ৩০ টি বেত্রাঘাতের শাস্তি প্রদান করে।
জীবনের প্রথমার্ধ
মাহবুবাহ আব্বাসঘোলিজাদাহ দক্ষিণ ইরানের খোরামশহরে জন্মগ্রহণ করেন। তিনি তেহরান বিশ্ববিদ্যালয় থেকে ধর্মতত্ত্বে বিএ, তেহরানের ইসলামিক আজাদ বিশ্ববিদ্যালয় থেকে ইসলামিক বিজ্ঞানে বিএ এবং তেহরানের আল্লামেহ তাবাতাবাই বিশ্ববিদ্যালয় থেকে যোগাযোগ বিজ্ঞানে এমএসসি করেছেন। তিনি কায়রোর আইন শামস বিশ্ববিদ্যালয়ে আরবি সাহিত্য অধ্যয়ন করেন। ইরানের ইসলামিক বিপ্লবে অংশগ্রহণকারী হয়ে তিনি কুরআনের নারীবাদী পাঠে আগ্রহী হয়ে ওঠেন। মনির গুরজি এবং মনির আমাদির সাথে একটি কুরআন পাঠগ্রুপে অংশ নিয়ে তিনি ১৯৮৬ সালে তাদের সাথে ইনস্টিটিউট অফ উইমেন্স স্টাডিজ অ্যান্ড রিসার্চ (আইডব্লিউএসআর) প্রতিষ্ঠা করেন। তিনি ১৯৯৩ সালে প্রতিষ্ঠানের জার্নাল ফারজানাহ [ওয়াইজ ওম্যান] এর সম্পাদক হন, ২০০৩ সালে আইডাব্লুএসআর ছাড়ার পর এটি সম্পাদনা চালিয়ে যান। ফারজানাহের প্রথম সংখ্যার সম্পাদকীয়তে তিনি একটি বিজ্ঞান হিসেবে নারী অধ্যয়নের প্রয়োজনীয়তার যুক্তি দেখিয়েছেন যা নারীদের একটি ভাল ইসলামিক জীবন যাপনে সহায়তা করতে পারে। ১৯৯৭ সালে ইরানের বিচার বিভাগ নারী প্রকাশনার উপর দমনপীড়নের সম্মুখীন হয়ে তিনি এসোসিয়েশন অফ উইমেন রাইটার্স অ্যান্ড জার্নালিস্টস প্রতিষ্ঠা করেন। তিনি মহিলাদের পাবলিক স্টেডিয়াম অ্যাক্সেস প্রচারাভিযান, স্টপ স্টনিং ফরএভার প্রচারণা এবং ইরানি মহিলা সনদে সক্রিয় ছিলেন।